Рэкамендуемы ўзрост: сярэдні, старшы дашкольны ўзрост

Маршрут руху:

Парк аг. Шашкі (Аб’ект № 1);

вул. Савецкая в. Шашкі (Аб’ект № 2);

вул. Цэнтральная в. Шашкі (Аб’ект №3);

палявая дарога (Аб’ект № 4);

гаючы выток. Крынічка Катлы (Аб’ект № 5) – завяршэнне маршруту.

Шлях маршруту праводзіцца актыўным спосабам перамяшчэння: пешшу, можна з выкарыстаннем велатранспарта. Зручней за ўсё пачаць маршрут з парку, які знаходзіцца ў цэнтры аграгарадка Шашкі.

Працягласць прапанаванага маршруту– 1,5 км

Час руху па маршруце -19 мін

Мэта маршруту: павышэнне цікавасці да вывучэння роднага краю; выхаванне любові, павагі, пачуцця гонару і адказнасці за сваю малую Радзіму; умацаванне здароўя дзяцей праз узаемадзенне з сям’ёй.

Нам з вамі пашчасціла жыць на Стаўбцоўшчыне - невялічкім куточку Беларусі, з прыродай некранутай і запаведнай, дзясяткам чыстых азёр, што блакітнымі вачыма пазіраюць ў нябесную сінь, срэбнымі стужкамі невялічкіх рачулак, якія імкнуцца, бягуць, спяшаюцца ўліцца ў магутны Нёман, маляўнічымі лугамі, балотамі і лясамі, дзе знайшлі прыпынак сотні відаў раслін і жывёл, гаючымі, жыватворнымі крыніцамі. Месцы, ўспетым у вершах знакамітых беларускіх пісьменнікаў, якія жылі і тварылі тут, на Стаўбцоўшчыне.

Ёсць такія “ключы” і бліз нашага населенага пункта, у вёсцы Дудкі. Запрашаем Вас у цікавае і займальнае падарожжа.

Пачаць падарожжа можна пры дапамозе простага верша, які настроіць на пазітыўны лад і ўздыме настрой.

Мы пойдзем вельмі шпарка,

Мой родны дом, бывай!

Чакае нас прастора,

Крынічка, усіх вітай!

Мы разам з татам і мамай

Спяшаемся к табе,

Пакінем усе хваробы

У казачнай вадзе!

Прапануйце дзецям размінку пад музычнае суправаджэнне “Капітан Краб”, **[youtube.com](https://www.youtube.com/watch?v=CO0mUekg74U" \t "_blank)**[›watch?v=CO0mUekg74U](https://www.youtube.com/watch?v=CO0mUekg74U" \t "_blank), якая таксама дапаможа падрыхтавацца да руху.

Перад пачаткам экскурсіі дарослыя звярніце ўвагу дзіцяці на прыгажосць парка: на добраўпарадкаваныя клумбы з кветкавымі культурамі і зялёнымі газонамі. Падводзіць да разумення, што ўся гэта прыгажосць створаная рукамі людзей, нагадвае аб неабходнасці беражлівага стаўлення да багаццяў.

Па ходзе дарогі можна прапануйце пагуляць у гульню “Заўважай – ка”. Уходзе якой акцэнтаваць увагу на змяненнях, якія адбыліся летам: птушыны спеў, чыстае неба, зялёныя дрэвы, вялікую колькасць насякомых і птушак.

 У час руху уздоўж шашы бацькі абавязкова акцэнтуйце ўвагу на небяспечнасці дадзенага месца (*многа машын, выхлапныя газы),* асноўных правілах дарожанага руху. Спытайце аб колерах святлафора і іх абазначэннях, асноўных правілах пераходу дарогі. Нагадваюць, што існуе спецыяльна адведзенае для пераходу месца - пешаходны пераход.

Праз некаторы час прапануйце спыніцца на прыпынак бліз аб’екта “Возера”.

Пацікаўцеся як называецца вадаем: крыніца, рака, возера? Спытайце, чаму дзіця так думае?

Варта расказаць, што ў крыніцы вада рухаецца хутчэй, яна вельмі халодная, бо не паспявае награвацца. На возеры вада спакойная, рухаецца толькі ад подыху ветрыку. Прапануйце палюбавацца, як прыгожа паверхня вады блішчыць на сонцы. На што яна падобная *(На шкло, на люстэрка).* Што адлюстроўваецца на паверхні вады? *(Аблокі, небасхіл, дрэвы і кусты).*

Рухаючыся па палявой дарозе, звярніце ўвагу на тое, што расце на лузе (травы, кветкі). Якія кветкі вы бачыце*? (Рамонкі, званочкі, валошкі, нагаткі, люцікі).* Якога колеру кветкі? *(Белыя, жоўтыя, блакітныя, чырвоныя).* Скажыце пра тое, што луг нагадвае рознакаляровы дыван.

Прыйшоўшы на крыніцу, звярніце ўвагу на якасці вады: вадкая, льецца, можа мець розную тэмпературу (*На адлегласці ад вытоку значна цяплейшая, таму што прамені сонца награваюць яе).* Вада празрыстая, у ёй усе добра бачна. Прапаноўвае дзіцяці заплюшчыць вочы і паслухаць “песеньку вады”, яе ціхае журчанне. Вось чаму ў народзе кажуць “гаварлівы” ручаёк.

Звярніце ўвагу на тое, як змянілася расліннасць у параўнанні з паркам і полем (*Шмат травы, раслін)*, бо ўсё жывое цягнецца бліжэй да вады. Вада – выток жыцця. Задайце пытанні: Што мы бачым на беразе? Як называюцца расліны і дрэвы? Прапануйце прысесці і дакрануцца да вады – якая вада? Ці ёсць у вадзе расліны? Як яны называюцца? Насякомых бліз вады *(Стракозы, жукі).* Спытайце, ці можна браць іх у рукі, лавіць іх? (*Не, мы толькі назіраем, не парушаючы мірнага існавання жывых істот).*

Прапануем вам скарбонку гульняў і гульнявых практыкаванняў, скарбонку творчасці. Сабраныя матэрыялы дапамогуць зрабіць ваш адпачынак цікавым і незабыўным.

У канцы адпачынку нагадайце дзіцяці, што ўзялі з сабою сухія пайкі. Паласуйцеся цукеркамі і пячэннем. Спытайце, куды падзець непатрэбнае смецце, калі няма ніводнага кантэйнера. (*Забрць з сабою, выкінуць на зваротным шляху ў кантэйнер).* Падвядзіце да высновы, што месца адпачынку заўсёды трэба пакідаць прыбраным, каб не нанесці шкоды раслінам і жывёлам.

Спытайце, ці спадабалася дзіцяці на крынічцы. Прапануйце членам сваёй сям’і прыдумаць і вымавіць словы падзякі вытоку і прыродзе за гасціннасць.

Тэксты падзякі, запісаныя вамі з вуснаў вашых дзяцей, мы запішам, затым аформім з малюнкамі і фотаздымкамі ў агульны альбом аб вяселых прагулках РАЗАМ!

Прыемных Вам прагулак і добрых уражанняў!